Document ID: 32012R0428

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 428/2012 ΤΗΣ ΕΠΙΤΡΟΠΉΣ
της 22ας Μαΐου 2012
για τροποποίηση του κανονισμού (ΕΚ) αριθ. 607/2009 για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 121 πρώτο εδάφιο στοιχείο ιγ), σε συνδυασμό με το άρθρο 4,
Εκτιμώντας τα ακόλουθα:
(1)
Οι Ηνωμένες Πολιτείες της Αμερικής ζήτησαν, βάσει της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου (2), να εγγραφεί το όνομα του εν λόγω κράτους στο παράρτημα XV μέρος B του κανονισμού (ΕΚ) αριθ. 607/2009 της Επιτροπής (3), στη στήλη καταχώρισης των χωρών στις οποίες επιτρέπεται να χρησιμοποιείται το όνομα μιας από τις οινοποιήσιμες ποικιλίες αμπέλου οι οποίες μπορούν να αναγράφονται στην ετικέτα των οίνων σύμφωνα με το άρθρο 62 παράγραφος 4 του εν λόγω κανονισμού. Είναι σκόπιμο, αφού ελεγχθεί ότι πληρούνται οι προϋποθέσεις που καθορίζονται στο άρθρο 62 παράγραφος 1 στοιχείο β) και στο άρθρο 62 παράγραφος 4 του εν λόγω κανονισμού, να εγγραφούν οι Ηνωμένες Πολιτείες της Αμερικής στην αντίστοιχη στήλη, στο εν λόγω παράρτημα, στο όνομα της οινοποιήσιμης ποικιλίας αμπέλου που αφορά η οικεία αίτηση.
(2)
Συνεπώς, ο κανονισμός (ΕΚ) αριθ. 607/2009 πρέπει να τροποποιηθεί αναλόγως.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα XV μέρος Β του κανονισμού (ΕΚ) αριθ. 607/2009, η γραμμή 58 αντικαθίσταται από το ακόλουθο κείμενο:
«58
Vermentino di Gallura (IT)
Vermentino di Sardegna (IT)
Vermentino
Ιταλία, Αυστραλία, Ηνωμένες Πολιτείες της Αμερικής»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Μαΐου 2012.

Labels: 3
18
17